́ся ско́рый ѡ на́съ предста́телю, бг҃опрія́тнымъ твои́мъ хода́тайствомъ умоли́ти гдс̑а, да проба́витъ своя̂ вели̂кія и бога̂тыя млс̑ти на на́съ грѣ́шныхъ и недосто́йныхъ рабѣ́хъ свои́хъ, да уврачу́етъ свое́ю благода́тію неисцѣ̂льныя я́звы и стру́пы растлѣ́нныхъ ду́шъ и тѣле́съ на́шихъ, да раствори́тъ ѡкаменѣ̂лая сердца̀ на̂ша слеза́ми умиле́нія и сокруше́нія ѡ премно́гихъ согрѣше́ніихъ на́шихъ, и да изба́витъ ны̀ вѣ́чныхъ му́къ и ѻгня̀ гее́нскагѡ: всѣ̂мъ же вѣ̂рнымъ лю́демъ свои̂мъ да да́руетъ въ ны́нѣшнемъ вѣ́цѣ ми́ръ и тишину̀, здра́віе и спасе́ніе и во все́мъ благо́е поспѣше́ніе, да та́кѡ, ти́хое и безмо́лвное житіѐ пожи́вше во вся́комъ благоче́стіи и чистотѣ̀, сподо́бимся со а́гг҃лы и со всѣ́ми ст҃ы́ми сла́вити и воспѣва́ти всест҃о́е и́мя ѻц҃а̀ и сн҃а и ст҃а́гѡ дх҃а